cyanic-selkie/wikianc huggingface dataset:
Lauri Gulin
Sisällissodan jälkeinen aika
Sisällissodan jälkeen Gulin palveli 5. komppanian päällikkönä edelleen Etelä-Savon rykmentissä, josta hänet määrättiin 2. elokuuta 1918 Mikkelin läänin kutsuntapiirin apulaissotakomissaariksi ja 28. huhtikuuta 1919 alkaen jalkaväen tarkastajan adjutantiksi. Adjutantin tehtävistä hänet siirrettiin 10. maaliskuuta 1920 Savon jääkärirykmentin adjutantiksi, Komppanianpäällikkyyksiä hänellä oli Savon jääkärirykmentissä vuosina 1920–1922 useissa komppanioissa. Keski-Suomen rykmenttiin 1. komppanian päälliköksi hänet siirrettiin 3. joulukuuta 1924, josta hänet siirrettiin pataljoonan komentajaksi 33. pataljoonaan 15. syyskuuta 1926. Rykmentin komentajan apulaiseksi hänet siirrettiin 29. kesäkuuta 1928, josta hänet komennettiin 9. joulukuuta 1931 alkaen 3. Divisioonan esikuntapäälliköksi ja edelleen 20. tammikuuta 1936 Viipurin rykmentin komentajan apulaiseksi, josta hänet komennettiin Hämeenlinnan sotilaspiirin päälliköksi, missä tehtävässä hän toimi talvisodan syttymiseen saakka. Hän on hoitanut myös Keski-Suomen rykmentin komentajan tehtäviä 9. syyskuuta 1929 – 22. toukokuuta 1930.
Talvi- ja jatkosota
Talvisotaan Gulin osallistui Jalkaväkirykmentti 15:n komentajana ja osallistui Summan taisteluihin. Epäonnekseen hän loukkaantui auto-onnettomuudessa, ja hänet siirrettiin kotijoukkoihin. Onnettomuudesta toivuttuaan hänet komennettiin Jalkaväenkoulutuskeskus 2:n päälliköksi. Välirauhan aikana hän suoritti väestönsuojeluvalmisteluja Hämeen lääninhallituksessa ja toimi myöhemmin läänin väestönsuojelutarkastajana. Jatkosodan syttyessä hänet komennettiin Jalkaväenkoulutuskeskus 11:n komentajaksi, josta hänet määrättiin vuonna 1942 Päämajan Linnoitusosastolle sotavankikomppanioiden tarkastajaksi, josta hänet vielä samana vuonna komennettiin IV armeijakunnan Täydennysrykmentin komentajaksi. Seuraavana vuonna hänet siirrettiin Yhteysesikunta Roihin Taka-Lapin ilmasuojelu komentajaksi. Vuonna 1944 hänet siirrettiin Itä-Karjalan sotilashallinnon esikuntaan ilmasuojelukomentajaksi ja edelleen III armeijakunnan esikuntaan samoihin tehtäviin. Armeijasta hän erosi vakinaisesta palveluksesta sotien jälkeen.
Sotien jälkeinen aika
Sotien jälkeen Lauri Gulin siirtyi Vakuutusyhtiö Pohjolan palvelukseen, kunnes vuonna 1947 siirtyi sisäasiainministeriöön jaostopäälliköksi väestönsuojeluasiainosastolle, mistä tehtävästä hän jäi viran lakkauttamisen johdosta eläkkeelle vuonna 1954. Hänet haudattiin Helsingin Kaartin hautausmaahan.
Luottamustoimet
Gulin toimi Viipurin rykmentin kunnianeuvoston puheenjohtajana vuonna 1937 ja 3. divisioonan kunniatuomioistuimen jäsenenä vuonna 1938. Hän toimi Suomen Väestönsuojelujärjestön hallituksen jäsenenä vuosina 1952–1957 ja Väestönsuojelusäätiössä vuosina 1952–1970. Hän toimi myös Helsingin Suomalaisen klubin isäntänä sekä Jääkäriliiton sihteerinä vuosina 1965–1967 ja johtokunnan jäsenenä vuosina 1965–1970.
Alvin Kraenzlein
Alvin Christian Kraenzlein (12. joulukuuta 1876 Minneapolis, Minnesota, Yhdysvallat – 6. tammikuuta 1928 Wilkes-Barre, Pennsylvania, Yhdysvallat) oli yhdysvaltalainen yleisurheilija, joka voitti vuonna 1900 Pariisin olympialaisissa 60 metriä, 110 metrin aidat, 200 metrin aidat ja pituushypyn. Hän on ainoa yleisurheilussa neljä yksilölajin voittoa samoissa kisoissa saavuttanut urheilija. Ennen olympialaisia Kraenzlein voitti useita amatööriurheiluliitto AAU:n Yhdysvaltain-mestaruuksia. Kilpauransa jälkeen hän toimi valmentajana muun muassa Saksassa ja Kuubassa.
Perhe
Alvin Kraenzlein syntyi vuonna 1876 saksalaisille maahanmuuttajille Johann Georg Kränzleinille ja Maria Augusta Schmidtille. Perhe muutti pian Alvinin syntymän jälkeen Milwaukeehen.
Yliopistourheilu
Kraenzlein aloitti juoksu- ja hyppykilpailut milwaukeelaisessa high schoolissa. Wisconsonin yliopistoon hän kirjautui vuonna 1895. Hän otti ensimmäisen merkittävän voittonsa vuonna 1897, kun hän voitti Yhdysvaltain amatööriurheiluliiton (AAU) 220 jaardin aitajuoksumestaruuden. Pennsylvanian yliopiston tunnettu yleisurheiluvalmentaja Mike Murphy huomasi pian Kraenzlein ja houkutteli tämän yliopistoonsa, jossa hän opiskeli hammaslääketiedettä.
Pennsylvanian yliopistoa edustanut Kraenzlein voitti vuoden 1898 AAU:n mestaruuskilpailuissa 120 ja 220 jaardin aitajuoksun. Samana vuonna hän teki 120 jaardin maailmanennätyksen 15,2. Kraenzlein uusi 1899 120 ja 220 jaardin mestaruutensa ja otti myös pituushypyn mestaruuden. Hän voitti vuosina 1898–1900 myös IC4A-mestaruuden molemmissa aitajuoksulajeissa. Vuonna 1899 hän otti kilpailussa ennätykselliset 18 pistettä, kun hän voitti myös 100 jaardin juoksun ja sijoittui toiseksi pituushypyssä. Suoritus auttoi Pennsylvanian yliopiston joukkuemestaruuteen.
Nelinkertainen olympiavoittaja Pariisissa 1900
thumb|upright|Kraenzlein aitajuoksemassa Pariisissa 1900. Pariisin olympialaisissa 1900 Kraenzlein voitti olympiakultaa 60 metrin juoksussa, pituushypyssä, 110 metrin aidoissa ja 200 metrin aidoissa kolmen päivän aikana. Kukaan toinen urheilija ei ole voittanut olympialaisten yleisurheilussa samoissa kisoissa neljää henkilökohtaista kultamitalia. 60 metrin voittoaika oli 7,0 ja 200 metrin aitojen 25,4. Pituushypyn voittotulos 718,5 oli uusi olympiaennätys. Ellery Clarkin edellinen ennätys parani 83,5 senttimetriä. 110 metrin aidoissa hän juoksi alkuerissä ajan 15,6, joka paransi Thomas Curtisin olympiaennätystä kahdella sekunnilla. Loppukilpailun voittoaika 15,4 oli myös uusi maailmanennätys.
Pituushypyssä Kraenzlein voitti hopeamitalisti Meyer Prinsteinin vain yhdellä sentillä. Prinstein hyppäsi tuloksensa karsinnassa, joiden tulokset laskettiin mukaan loppukilpailuun. Prinstein ei saanut yliopistovalmentajiltaan lupaa kilpailla finaalissa, joka järjestettiin sunnuntaina. Kraenzleinilla ei ollut tällaisia rajoituksia, ja hän hyppäsi finaalissa voittoon riittänyt 718,5 senttimetriä. Prinstein ehdotti maanantaille uutta kilpailua, mutta Kraenzlein ei tähän suostunut. Tämä aiheutti miesten välille monivuotisen riidan.
Tietokoneroolipeli
Tietokoneroolipeli on videopelien lajityyppi sekä roolipelien alalaji. Lajityyppi sulautuu usein toisiin lajityyppeihin ja lajityypin sisällä on huomattavasti vaihtelua siten, että on vaikea sanoa kuuluvatko eri pelit samaan lajityyppiin.
Alvin Kraenzlein
Nelinkertainen olympiavoittaja Pariisissa 1900
Kraenzlein teki kaikkiaan seitsemän maailmanennätystä (kaksi aidoissa ja viisi pituushypyssä).
Tietokoneroolipeli
Lajityypistä käytetään usein lyhennettä RPG tai CRPG.
Alvin Kraenzlein
Valmentajana
Kraenzlein valmistui vuonna 1900 hammaslääkäriksi. Hän ei kuitenkaan harjoittanut ammattia, vaan ryhtyi valmentajaksi. Hän valmensi vuodet 1910–1913 Michiganin yliopistossa.
Tietokoneroolipeli
Historia
Varhaisten tietokoneilla pelattavien roolipelin sanotaan saanen inspiraationsa seikkailupeleistä kuten Colossal Cave Adventure.
Alvin Kraenzlein
Valmentajana
Kranzlein teki vuonna 1913 viiden vuoden sopimuksen Saksan olympiajoukkueen valmentamisesta. Hänen palkkansa oli raporttien mukaan 50 000 Yhdysvaltain dollaria. Kraenzlein muutti Saksaan ja asui Berliinissä, kunnes sodan uhka pakotti hänet palaamaan Yhdysvaltoihin. Hän lähti Saksasta juuri ennen ensimmäisen maailmansodan alkamista. Sodan jälkeen Kraenzlein toimi muun muassa Kuuban yleisurheilumaajoukkueen valmentajana.
Tietokoneroolipeli
Historia
Tietokoneilla pelattavien roolipelien alkuun sijoitetaan usein kaksi peliä: Rogue ja Akalabeth: World of Doom.
Alvin Kraenzlein
Valmentajana
Kranzlein sairastui elokuussa 1927 sydäntautiin ja kuoli tammikuussa 1928.
Tietokoneroolipeli
Historia
Kaksi varhaista ja vaikutusvaltaista pelisarjaa alkuaikoina olivat Ultima ja Wizardry -sarjat.
Tietokoneroolipelien kulta-aikana julkaistiin pelejä kuten The Faery Tale Adventure, joka oli edeltäjä isometristä projektiota käyttäville peleille kuten Diablo ja Baldur’s Gate -pelisarjoille. 1980-luvulla tehokkaammat tietokoneet kuten Atari ST ja Commodore Amiga sisälsivät paremmat äänet, grafiikat ja tallennusominaisuudet kuin 8-bittiset tietokoneet ja ensimmäisen persoonan persoonan kolmiulotteista grafiikkaa käyttävät roolipelit yleistyivät.
Platina-aikana julkaistiin pelejä kuten Diablo, Baldur’s Gate, Planescape: Torment ja Fallout.
Modernina aikana on julkaistu pelejä kuten Neverwinter Nights ja Star Wars: Knights of the Old Republic.
Piirteet ja ominaisuudet
Tavallisesti pelaaja ohjaa tietokoneroolipelissä yhtä hahmoa tai ryhmää, jolloin pelaajalla on tietty avatar johon voi samaistua. Toinen tyypillinen piirre on tilastollinen järkeily eikä fyysinen näppäryys ohjainten kanssa.
Tietokoneroolipelin tyypillisiä elementtejä ovat:
Useiden pelien alussa hahmoille valitaan hahmoluokka ja ominaisuudet. Hahmot keräävät kokemuspisteitä, joiden perusteella ne kehittyvät voimakkaammaksi ja taitavammaksi. Kokemuspisteitä saa erilaisten tehtävien suorittamisesta ja vihollisten kukistamisesta. Lisäksi pelaajan tekemät valinnat vaikuttavat pelin juoneen. Joissakin tapauksissa taistelun voi esimerkiksi välttää puhumalla tai kokonainen sivujuoni voi ”aueta” pelihahmon toimien perusteella. Pelin läpipeluu edellyttää yleensä pääjuoneen liittyvien tehtävien suorittamista.
Fallout-peliä voidaan pitää tietokoneroolipelinä, jossa eläytyminen omaan hahmoon vaikuttaa pelin juoneen näennäisesti huomattavasti. Moninpelattavissa peleissä, joissa pelaajien välinen interaktio on tärkeää, se on hyvinkin mahdollista, ja nämä pelit ovat täten huomattavasti lähempänä tavallisia roolipelejä.
Joskus puhutaan länsimaisesta ja japanilaisesta koulukunnasta. Länsimaisia pelejä ovat esimerkiksi Ultima-sarja, Baldur’s Gate ja Morrowind. Japanilaisia pelejä ovat Dragon Quest -sarja, Dragon Slayer -sarja, Final Fantasy -sarja ja Fire Emblem -sarja. Tämä osin vastaa jakautumista tietokoneilla ja pelikonsoleilla pelattaviin roolipeleihin. Japanilaisesta tyylisuunnasta käytetään usein lyhennettä JRPG.
Japanilaiset roolipelit tarkoittavat omaksi lajityypiksi kehittynyttä tyylisuuntaa, mutta se jakaantuu myös useisiin alalajeihin. Kehitykseen vaikutti julkaisu Famicomille, jolloin pelin oli toimittava konsolin ohjaimella tietokoneen näppäimistön sijaan. Aiemmat roolipelit nähtiin erittäin vaikeina ja tyylisuunnasta kehittyi helpommin lähestyttävä. Erityispiirteinä tulivat ylämaailma, joka jakaantuu kaupunkeihin ja luolastoihin sekä taisteluruutuihin. Myös vuoropohjaiset taistelut, valikko-ohjaus, manga-tyylinen taide sekä vahvat ääniraidat tulivat ominaispiirteiksi. Roolipelien elementtejä ilmestyi myös useisiin muihin lajityyppeihin kuten Metroidvania-peleihin. Japanilaisia roolipelejä on myös useissa alalajeissa, joita ovat taktiset roolipelit, roguelike -pelit ja luolastoroolipelit.
Roolipelielementtejä on kuitenkin yhdistetty muihinkin peligenreihin, esimerkiksi 3D-ammuskelupeleihin (esimerkiksi Deus Ex ja S.T.A.L.K.E.R.-pelisarjat) tai strategiapeleihin (Myth, Warcraft III). Oman alakategorian tietokoneroolipelejä muodostavat monen pelaajan pelit, joita pelataan tyypillisesti Internetissä.
Lajityypit
thumb|right|250px|Kuvakaappaus [[Legend of Grimrock -pelistä. Näytöllä pelaajahahmon inventaario.]] Taktinen roolipeli yhdistää strategiapelien ominaisuuksia roolipelaamiseen. Näistä esimerkkeinä Final Fantasy Tactics ja Disgaea -pelisarjat.
Toimintaroolipeli yhdistävää toimintapelien ja roolipelien ominaisuuksia. Näistä esimerkkeinä Diablo ja Ys -pelisarjat.
Luolastoroolipeli kuten Dungeon Master ja Legend of Grimrock. Lajityyppiin kuuluu monimutkaiset sokkeloiset luolastot joita pelaajat toisinaan seuraavat kynällä ja paperilla pelatessaan. Varhaisiin lajityypin peleihin kuuluu Dungeons of Daggorath.
MUD-pelit kuten BatMUD, MUME ja Threshold RPG.
Roguelike-pelit kuten NetHack ja Ancient Domains of Mystery.
MMORPG-pelit kuten Everquest, RuneScape, Lineage, Lord of the Rings Online, Ultima Online ja World of Warcraft.
Merete Mazzarella
thumb|Merete Mazzarella lokakuussa 2012. pienoiskuva|Mazzarella 2012 Signe Merete Mazzarella (o.s. Schreck; s. 4. helmikuuta 1945 Helsinki) on suomalainen kirjailija ja kirjallisuudentutkija.
Elämä ja ura
Mazzarellan äiti oli tanskalainen Annamarie Cleemann ja isä suomalainen suurlähettiläs Fredrik Wilhelm Schreck. Isä oli suomenkielinen, mutta kotona puhuttiin käytännön syistä ruotsia. Mazzarella ei saanut suomenruotsalaista kasvatusta, vaan hän oppi suomenruotsalaisuudesta kirjallisuuden kautta.
Vuosina 1973–1995 Mazzarella työskenteli suomenruotsalaisen kirjallisuuden lehtorina Helsingin yliopistossa. Hän väitteli tohtoriksi vuonna 1981 aiheenaan ruotsalainen Nobel-kirjailija Eyvind Johnson. Mazzarella hoiti pohjoismaisen kirjallisuuden määräaikaista professuuria Helsingin yliopistossa 1995–1998 ja oli viran vakinainen haltija 1998–2008.
Vuonna 2008 Mazzarella sai Vuoden tiedekirja -palkinnon J. L. Runebergin vaimosta Fredrika Runebergista kertovalla teoksellaan Fredrika Charlotta född Tengström: en nationalskalds hustru (suom. Fredrika Charlotta o.s. Tengström: Kansallisrunoilijan vaimo). Hän oli ehdolla Finlandia-palkinnon saajaksi vuonna 2009 teoksellaan Ingen saknad, ingen sorg: en dag i Zacharias Topelius liv (suom. Ei kaipuuta, ei surua: päivä Zacharias Topeliuksen elämässä). Mazzarellan teos Själens nattsida valittiin vuoden 2015 Runeberg-kirjallisuuspalkintoehdokkaaksi. Vuonna 2021 hänelle myönnettiin Ruotsin akatemian Suomi-palkinto.
Mazzarellan puoliso on Lars Hertzberg.
Monroen piirikunta (Florida)
Monroen piirikunta on Yhdysvaltojen Floridan osavaltiossa sijaitseva piirikunta. Sen väkiluku oli 73 090 vuonna 2010 ja sen pinta-ala on 9 681 neliökilometriä. Piirikunnan suurin kaupunki Key West on myös sen hallintokeskus. Asutus on keskittynyt Florida Keysin saaristoon: Monroen piirikunnan mannerosassa asui vain 17 asukasta vuoden 2020 väestönlaskennassa.
Asukkaat
Piirikunnan asukkaista 68,3 prosenttia on valkoisia, 22,5 prosenttia latinalaisamerikkalaisia ja 6,62 prosenttia mustia. 23,2 prosenttia puhuu muita kieliä kuin englantia. 91,2 prosenttia asukkaista on Yhdysvaltain kansalaisia. Piirikunnan väestön keski-ikä on 46,7 vuotta.
Jalkapallon maailmanmestaruuskilpailujen 1934 kokoonpanot
Vuoden 1934 jalkapallon MM-turnaukseen osallistui 16 maata. Brasilia ja Tšekkoslovakia olivat ainoat maat, joilla oli pelaajia muista kuin kotimaan seuroista.
Argentiina
Valmentaja: Felipe Pascucci
Belgia
Valmentaja: Hector Goetinck
Brasilia
Valmentaja: Luiz Vinhaes
Tšekkoslovakia
Valmentaja: Karel Petrů
Egypti
Valmentaja: James McCrae
Ranska
Valmentaja: George Kimpton
Saksa
Valmentaja: Otto Nerz
Unkari
Valmentaja: Ödön Nádas
Italia
Valmentaja: Vittorio Pozzo
Alankomaat
Valmentaja: Bob Glendenning
Romania
Valmentaja: Josef Uridil and Costel Rădulescu
Espanja
Valmentaja: Amadeo García
Ruotsi
Valmentaja: József Nagy
Sveitsi
Valmentaja: Heinrich Müller
Yhdysvallat
Valmentaja: David Gould
Lietuvos lenkų rinkimų akcija – Krikščioniškų šeimų sąjunga
Lietuvos lenkų rinkimų akcija – Krikščioniškų šeimų sąjunga (lyhenne LLRA-KŠS) on liettualainen poliittinen puolue. Se on kristillisdemokraattinen ja se edustaa Liettuan puolalaista vähemmistöä. Sillä on parlamentissa kolme paikkaa ja EU-parlamentissa yksi paikka. Puolueen puheenjohtaja on Valdemar Tomaševski.
Paterson Clarence Hughes
Paterson Clarence ”Pat” Hughes (19. syyskuuta 1917 – 7. syyskuuta 1940) oli australialainen lentäjä ja hävittäjä-ässä. Hän saavutti lentäjänuransa aikana 14 vahvistettua, yhden todennäköisen ja kolme jaettua ilmavoittoa. Hän oli menestyksekkäin australialainen hävittäjä-ässä taistelussa Britanniasta. Hän menehtyi taistelulennolla tuntemattomasta syystä, ja hänelle myönnettiin postuumi Distinguished Flying Cross -kunniamerkki.
Elämäkerta
Paterson Clarence Hughesin isän nimi oli alun perin Percival, mutta tämä muutti sen virallisesti muotoon Paterson Clarence Hughes ennen kuin avioitui vuonna 1895 Carolina Christina Vennelin kanssa – avioliittotodistuksessa hänen nimensä on jälkimmäisessä muodossa. Hän oli kirjallisesti lahjakas ja kirjoitti useita runoja ja kertomuksia paikallisiin lehtiin.
Paterson Clarence Hughes syntyi 19. syyskuuta 1917. Hän oli perheensä 11. lapsi ja viimeinen aikuiseksi varttunut, sillä pikkusisko Elizabeth kuoli lapsena. Hän oli kouluaikanaan taitava jalkapalloilija, rugbyn pelaaja ja uimari. Hän myös kiinnostui ilmailusta jo nuorella iällä ja rakenteli lentokoneiden pienoismalleja ja luki kirjoja ensimmäisen maailmansodan lentäjä-ässistä, kuten Oswald Boelckesta ja Edward Mannockista. Hänen isoveljensä William rohkaisi häntä liittymään ilmavoimiin.
Sotilasura
Hughes liittyi tammikuussa 1936 Australian kuninkaallisiin ilmavoimiin kadettina Point Cookissa Victoriassa. Hän matkusti vuoden kuluttua Britanniaan, missä hän palveli 64. laivueessa hävittäjälentäjänä kaksi ja puoli vuotta.
Marraskuussa 1939 Hughes ylennettiin väliaikaisesti yliluutnantiksi ja hänestä tuli lentueen komentaja 234. laivueeseen. Hän johti 8. heinäkuuta 1940 kolmen Supermarine Spitfiren ryhmää, joka pudotti saksalaisen Junkers Ju 88 -pommikoneen lähellä Land’s Endiä Cornwallissa. 28. heinäkuuta hän osallistui toisen Junkers Ju 88:n pudottamiseen lähellä Plymouthia. 1. elokuuta hänet siirrettiin tilapäisesti organisoimaan 247. laivuetta, mutta hän palasi 234. laivueen riveihin 14. elokuuta ja jatkoi menestyksekästä ilmavoittojen sarjaansa. Hänelle oli tyypillistä tuhota viholliskone hyvin läheltä ammutulla konekivääritulella.
Hughesin 5. syyskuuta 1940 alas ampumista lentäjistä yksi oli mahdollisesti yliluutnantti Franz von Werra, joka laskeutui vaurioituneella koneellaan onnistuneesti ja myöhemmin pakeni vankeudesta.
Hughes menehtyi 7. syyskuuta 1940 taistelulennolla Sundridgessä Kentissä. Hän oli ottanut kohteekseen Dornier Do 17 -pommikoneen, jota lähestyi tapansa mukaisesti hyvin lähelle. Hän mahdollisesti törmäsi Dornieriin, sen räjähdyksestä syntyneet sirpaleet saattoivat tuhota hänen Spitfirensä tai hänen siipimiehensä ampui vahingossa häntä yrittäessään tulittaa Dornieria. Hänelle myönnettiin 22. lokakuuta 1940 postuumi Distinguished Flying Cross -kunniamerkki.
Muuta
Hughes avioitui 1. elokuuta 1940 Kathleen Agnes Brodrickin kanssa Bodminissa Cornwallissa.
Hughes on haudattu St James Churchin hautausmaalle Suttonin kaupunginosaan Kingston upon Hulliin.
Petr Fiala
Petr Fiala (s. 1. syyskuuta 1964 Brno ) on tšekkiläinen poliitikko ja maan pääministeri marraskuusta 2021 alkaen. Hän on johtanut oikeistokonservatiivista Kansalaisdemokraattista puoluetta (ODS) vuodesta 2014.
Tausta
Fiala kasvoi konservatiivisessa katolilaisessa perheessä. Hänet kastettiin katolilaiseen uskoon 1986. Hänen suvussaan on myös juutalaisia: Fialan isoäiti, isä ja setä joutuivat keskitysleireille.
Akateeminen ura
Fiala opiskeli tšekin kieltä ja kirjallisuutta Masarykin yliopistossa (silloinen J. E. Purkyněn yliopisto) Brnossa 1983–1988 ja työskenteli historioitsijana museossa Kroměřížissa. Hänestä tuli Kaarlen yliopiston dosentti 1996, ja vuonna 2002 hänet valittiin Tšekin ensimmäiseksi politiikan tutkimuksen professoriksi. Hän oli kaksi kautta Masarykin yliopiston rehtorina 2004–2011.
Poliittinen ura
Fiala toimi 2011 pääministeri Petr Nečasin avustajana ja vuosina 2012–2013 koulutus-, nuoriso- ja urheiluministerinä.
Hänet valittiin sitoutumattomana edustajainhuoneeseen ODS:n listalta, mutta puolueeseen hän liittyi vasta marraskuussa 2013.
ODS muodosti KDU-ČSL:n ja TOP 09 -puolueiden kanssa SPOLU-vaaliliiton ("yhdessä") vuoden 2021 vaaleihin. Pääministeri Andrej Babišin johtama ANO 2011 sai lokakuun 2021 vaaleissa eniten paikkoja, mutta oikeiston vaaliliitto kokonaisuudessan enemmän. Fialan hallitukseen tulivat mukaan myös Kaupunginjohtajat ja sitoutumattomat -puolue (Starostové a nezávislí, STAN) ja Tšekin piraattipuolue.
Polemiikki
Polemiikki (kreikan sanasta polemikos (πολεμικός), 'sotaisa, vihamielinen') on julkinen kiista, jota käydään erilaisten tekstien välityksellä. Nykyisin polemiikkia käydään päivälehtien ja mielipidelehtien palstoilla, pamfleteissa, nettikirjoittelussa sekä sosiaalisessa mediassa. Entisaikoihin polemiikkia käytiin lentolehtisten välityksellä. Polemiikin aihe koskee usein uskontoa, politiikkaa tai taidetta. Polemiikissa käytetään usein huumorin ja satiirin keinoja.
Cozy Powell
Colin Flooks, taiteilijanimeltään Cozy Powell, (29. joulukuuta 1947 Cirencester, Englanti – 5. huhtikuuta 1998) oli englantilainen rumpali. Hän soitti useissa merkittävissä kokoonpanoissa: The Jeff Beck Group, Rainbow, Graham Bonnet, Michael Schenker Group, Whitesnake, Gary Moore, Black Sabbath ja The Brian May Band. Powell tunnettiin omintakeisestaan soittotyylistään, ja häntä pidetään yhtenä aikansa virtuoosimaisimmista rumpaleista. Hänen nimissään on myös virallinen ennätys: hän iski yhden minuutin aikana yhden rummuniskun jokaiseen muodostelmassa olevaan neljäänsataan rumpuun brittiläisessä Record Breakers -televisio-ohjelmassa. Hän rikkoi Gene Krupan ennätyksen, joka oli sata rummuniskua.
Jalkapallon maailmanmestaruuskilpailut 1938
Vuoden 1938 jalkapallon maailmanmestaruuskilpailut järjestettiin Ranskassa. Kyseessä oli jalkapallohistorian kolmas MM-turnaus. Päätös kisojen järjestämisestä Ranskassa aiheutti suuttumusta Etelä-Amerikassa, sillä edellinen MM-turnaus järjestettiin Italiassa ja FIFA rikkoi näin omia periaatteitaan turnauksen vuorottelusta mantereiden välillä. Protestiksi sekä Argentiina että Uruguay jättäytyivät pois kisoista.
Cozy Powell
Musiikkiuran alkuvaiheet
Powell aloitti musiikkiuransa The Sorcerers -yhtyeessä vuonna 1965. Hän siirtyi vuonna 1971 The Jeff Beck Groupiin, jossa hän vaikutti kahden albumin ajan, kunnes siirtyi soolouralleen ja perusti yhtyeen nimeltä Bedlam. Powellin soolosingle ”Dance with the Devil” nousi kolmannelle sijalle Britannian listalla vuonna 1973, ja seuraavana vuonna kaksi muuta kappaletta nousi top-20-listalle.
Jalkapallon maailmanmestaruuskilpailut 1938
Vuoden 1938 turnauksessa sovellettiin ensimmäistä kertaa käytäntöä, että sekä isäntämaa ja hallitseva mestari pääsivät automaattisesti kisoihin ilman karsintoja. Karsintojen kautta turnaukseen selviytyi 14 maata, mutta selviytyneistä maista Itävalta jäi kisoista pois, sillä maa liitettiin Saksaan keväällä 1938. Turnaus pelattiin cup-muotoisena kilpailuna ja Itävallan poisjäännin vuoksi sen avausvastustaja Ruotsi pääsi suoraan puolivälieriin.
Turnauksen loppuottelussa kohtasivat Italia ja Unkari. Unkari eteni loppuotteluun suhteellisen helposti selvästi heikompia vastustajia vastaan. Italian tie finaaliin taas oli vaikeampi. Joka tapauksessa finaalissa kohtasivat kuitenkin kaksi aikakauden suurvaltaa. Vahvimpana haastajana maille oli nouseva jalkapallomahti Brasilia, joka hävisi oman välieräottelunsa Italialle. Brasilia saavutti turnauksessa pronssimitalit kukistamalla pronssiottelussa Ruotsin. Pariisissa pelatun loppuottelun voitti Italia maalein 4–2 ja maa onnistui näin uusimaan neljän vuoden takaisen maailmanmestaruutensa. Seuraavan kerran jalkapallon MM-kilpailut järjestettiin vuonna 1950, toisen maailmansodan katkaistessa kansainvälisen jalkapallotoiminnan.
Cozy Powell
Rainbow
Vuonna 1976 Cozy siirtyi Ritchie Blackmoren Rainbow-yhtyeeseen. Led Zeppelinin rumpalin John Bonhamin kuoltua Cozysta suunniteltiin hänen seuraajaansa, mutta yhtye hajosi. 16. elokuuta 1980 Rainbow esiintyi ensimmäistä kertaa Monsters of Rock -tapahtumassa Castle Doningtonissa, Englannissa. Yhtyeen esiintyminen toi julkisuutta tapahtumalle ja Rainbow’n Down to Earth -LP:lle, jolta nousivat hittikappaleet ”Since You Been Gone” ja ”All Night Long”.
Jalkapallon maailmanmestaruuskilpailut 1938
Järjestelyt
Vuoden 1938 MM-turnauksen aikoihin elettiin epävakaita aikoja ja toisen maailmansodan uhka leijui Euroopan yllä. Espanjan sisällissota oli käynnissä, Hitlerin Saksa laajensi salakavalasti alueitaan ja Italiassa hallitsi Mussolinin totalitarismi. Turnaukseen osallistuneista kahdestatoista Euroopan maista viisi oli demokraattisia ja lopuissa seitsemässä oli vallassa joko fasistinen tai autoritäärinen hallinto. FIFA päätti myöntää kisaisännyyden Ranskalle, joka vaikutti vapauden linnakkeelta moneen muuhun maahan verrattuna. Valinta oli myös kiistanalainen, sillä FIFA ei näin noudattanut omia periaatteitaan ja vuorotellut kisaisännyyttä Euroopan ja Etelä-Amerikan välillä. FIFA oli kuitenkin vahvasti eurooppalaisten hallinnassa ja vuorotteluperiaatetta ei huomioitu. Kisaisännyyttä havitteli myös Argentiina, joka päätti jäädä protestiksi pois kisoista.
Cozy Powell
Graham Bonnetista Brian Mayhin
Black Sabbathista ja Whitesnakesta jo ennestään tuttu basisti Neil Murray liittyi Powellin kanssa uuteen yhtyeeseen, joka oli Queen-kitaristi Brian Mayn johtama The Brian May Band. Powell soitti albumeilla Back to the Light (1992) ja Another World (1998). Yhtye aloitti kiertueen syksyllä 1998. Yhtyeessä vieraili myös blueslegenda Peter Green 1990-luvun puolivälissä.
Jalkapallon maailmanmestaruuskilpailut 1938
Karsinnat
Isäntämaa Ranska ja hallitseva mestari Italia pääsivät automaattisesti turnaukseen. Muiden maiden oli ensin läpäistävä karsinnat. Karsinnoissa nähtiin useita luovutuksia ja poisjääntejä, jolloin osa joukkueista läpäisi karsinnat pelaamatta otteluakaan. Etelä-Amerikan karsinnoissa ei pelattu yhtään ottelua, sillä Uruguay ja Argentiina päättivät jättää kisat väliin. Brasilia pääsi näin ollen kisoihin ilmaiseksi. Pohjois- ja Keski-Amerikan maista turnaukseen selvityi suoraan Kuuba, sillä aiemmin kisoihin osallistuneet, Meksiko ja Yhdysvallat vetäytyivät monien muiden maiden tapaan karsinnoista.
Cozy Powell
Kuolema ja uudet levytykset
Cozy Powell kuoli 5. huhtikuuta 1998 liikenneonnettomuudessa, kun hän ajoi huonon sään aikana Saab 9000 -autollaan ulos M4-moottoritieltä Bristolin läheisyydessä. Powell oli palannut studiolle levyttääkseen entisen Fleetwood Mac -kitaristi Peter Greenin kanssa. Monet rockrumpalit pitivät Cozy Powellin kuolemaa menetyksenä musiikkimaailmalle, koska he arvostivat Powellia merkittävänä vaikuttajana rockmusiikissa.
Jalkapallon maailmanmestaruuskilpailut 1938
Karsinnat
Aasian karsintojen kahdesta osallistujamaasta Japani luopui karsinnoista Kiinan-Japanin sodan vuoksi ja Alankomaiden Itä-Intia jäi ilman karsintavastustajaa. FIFA päätti että Alankomaiden Itä-Intian tulisi pelata karsintaottelu Yhdysvaltoja vastaan, mutta myös Yhdysvaltojen vetäydyttyä Alankomaiden Itä-Intia selviytyi otteluitta turnaukseen. Euroopassa karsintaotteluita sentään pelattiin. Euroopan maista turnaukseen selviytyi karsintojen kautta 12 maata. Ilmaiseksi MM-turnaukseen selviytyi Romania, jonka karsintavastustaja Egypti, jonka myös piti alun perin osallistua Euroopan karsintoihin, luopui karsinnoista.
Cozy Powell
Kuolema ja uudet levytykset
Kuollut Powell ”esiintyi uudelleen” vuonna 2005 entisen Black Sabbath -laulaja Tony Martinin Scream-studioalbumin kappaleessa ”Raising Hell”, johon hän oli nauhoittanut rummut vuonna 1992 Martinin ja Powellin soittaessa Hammer-yhtyeessä. Powell oli antanut nauhat Martinille tulevaisuuden nauhoituksia varten.
Jalkapallon maailmanmestaruuskilpailut 1938
Joukkueet
Ennen turnauksen alkua suurin suosikki maailmanmestariksi oli Italia. Isäntämaa Ranska ei lukeutunut turnauksen suosikkeihin. Suurimpina Italian haastajina pidettiin Unkaria, Tšekkoslovakiaa, Saksaa ja Itävaltaa.
Muutamaa kuukautta ennen kisoja tapahtui kuitenkin kisoja järisyttänyt mullistus, kun Hitler liitti Itävallan kolmanteen valtakuntaan. Saksan ja Itävallan maajoukkueet yhdistettiin, jolloin turnaukseen tuli yhden joukkueen vajaus. FIFA tarjosi paikkaa Englannille, joka ei kuitenkaan halunnut ottaa paikkaa vastaan. Itävallan ja Saksan yhdistynyt joukkue päätettiin muodostaa siten että puolet joukkueesta olisi saksalaisia ja puolet itävaltalaisia. Monet itävaltalaispelaajat, kuten suurimpiin tähtiin kuulunut Matthias Sindelar, olivat haluttomia edustamaan kisoissa Saksaa ja jättivät turnauksen väliin.
Cozy Powell
Kuolema ja uudet levytykset
Powellin ennen kuolemaansa äänittämällä nauhalla oli 19 rumpunauhoitusta, joita muun muassa Judas Priest -yhtyeen kitaristi Glenn Tipton on käyttänyt vuonna 2005 julkaistulla sooloalbumillaan Edge of the World.
Jalkapallon maailmanmestaruuskilpailut 1938
Joukkueet
Itävallan poisjäännin vuoksi kisoihin osallistui 15 joukkuetta:
Cozy Powell
Rumpusetit
Powellin käyttämät rumpusetit vuosina 1977–1978 Rainbow-yhtyeessä: Ludwig Red Sparkle: 2x 26-tuumaiset bassorummut, Premier 250 -pedaalit, 2x 14-tuumaiset tom-tomit, 2x 16-tuumaiset lattiatomit, 14 x 6-tuumainen virveli. Symbaalit: Paiste Formula 602 24-tuumainen ride, 20-, 18- ja 2x 16-tuumaiset crashit, 18-tuumainen crash-ride, 18-tuumainen china ja  15-tuumainen hi-hat. Rumpukapuloina Powell käytti Ludwig 35:sia.
Jalkapallon maailmanmestaruuskilpailut 1938
Stadionit
Turnauksen ottelut pelattiin kymmenessä kaupungissa yhdeksällä stadionilla. Pyöräily nautti Ranskassa suurta kansansuosiota ja stadioneista neljä toimi myös velodromeina. Koska Ruotsin ja Itävallan välinen ottelu jäi pelaamatta, Lyonissa ei pelattu yhtään ottelua. Loppuottelun pelipaikka oli Pariisin Stade Olympique de Colombes, jonka katsojakapasiteetti oli 60 000.
Ottelut
Turnaus pelattiin cup-muotoisena, aivan kuten neljä vuotta aiemminkin. Loppuotteluun päästäkseen joukkueen piti ensin selvittää kolme ottelukierrosta. Teoriassa oli mahdollista että mestaruus olisi jaettu kahden maan kesken, sillä FIFA muutti turnausformaattia siten, että tasapelin sattuessa pelattiin jatkoaika ja sen jälkeen uusintaottelu mikäli ottelu on edelleen tasan. Mikäli uusintaottelun jälkeenkin ottelu on edelleen tasan, mestaruus jaettasiin.
Cozy Powell
Rumpusetit
Vuonna 1983 Whitesnake-yhtyeessä: Yamaha Custom: 2x 26-tuumaiset bassorummut, 2x 15-tuumaiset tom-tomit, 18- ja 20-tuumaiset  lattiatomit, 14 x 6-tuumainen metallivirveli Symbaalit: Paiste 2000: 24-tuumainen ride, 20- ja 18-tuumaiset crashit, 18-tuumainen china, 6-tuumainen splash ja 15-tuumainen hi-hat.
Jalkapallon maailmanmestaruuskilpailut 1938
Ensimmäinen kierros
Turnauksen avausottelu pelattiin 4. kesäkuuta. Avausottelussa Sepp Herbergerin valmentama Saksa kohtasi Sveitsin. Itävaltalaisista ja saksalaisista koostuneen Saksan joukkueen turnaus oli jo tuomittu epäonnistumaan. Valmistautumisaika turnaukseen anschlussin jälkeen oli lyhyt. Joukkue ei ollut yhtenäinen, eikä itävaltalaispelaajilla ollut kiinnostusta muuttaa omaa totuttua pelitapaansa saksalaisemmaksi. Avausottelussa Parc des Princesillä Saksan joukkue sai osakseen yleisön vihellyskonsertin pelaajien kohotettua kätensä natsitervehdykseen. Ottelussa Karl Rappanin valmentama Sveitsi puolusti 1-1 tasapelin, mikä tiesi uusintaottelua viisi päivää myöhemmin. Saksa meni ottelussa kahden maalin johtoon, mutta toisen puoliajan aikana Sveitsi kiri epäyhtenäisen Saksan joukkueen ohi ja voitti ottelun maalein 4-2. Ranskalaisyleisö hurrasi Sveitsin joukkueelle näiden lähetettyä Suur-Saksan joukkueen turnauksesta. Herberger syytti tappiosta itävaltalaispelaajien asennetta.
Ensimmäisen kierroksen suurin yllätys nähtiin Romanian ja Kuuban välisessä otteluparissa. Vastustajien vetäytyessä karsinnoista turnaukseen ilman karsintaotteluita päässyt Kuuban joukkue oli eurooppalaisille tuntematon. Kuuba ei ollut myöskään pelannut ainoatakaan jalkapallomaaottelua kolmeen vuoteen. Romanian joukkue ei lukeutunut ennakkoasetemissa kisojen parhaisiin, mutta eurooppalaisjoukkueen ajateltiin menevän otteluparista helposti jatkoon. Kävi kuitenkin toisin, ensimmäinen osaottelu päättyi jatkoajankin jälkeen tasatulokseen 3-3, jolloin mentiin uusintaotteluun. Kolme päivää myöhemmin pelatussa uusintaottelussa Kuuba yllätti Romanian maalein 2-1 ja eteni kaikkien yllätykseksi kahdeksan parhaan joukkoon.
Cozy Powell
Rumpusetit
Vuonna 1989 Black Sabbathissa: Yamaha 9000 Custom: 2x 26-tuumaiset bassorummut, 13-, 14-, 16- ja 18-tuumaiset tom-tomit, 18- ja 20-tuumaiset lattiatomit, 14 x 6-tuumainen metallivirveli. Symbaalit: Paiste 3000: 24-tuumainen ride, 18- ja 20-tuumaiset crashit, 20-tuumainen  crash-ride, 18-tuumainen china, 6-tuumainen splash, 15-tuumainen hi-hat ja 36-tuumainen gongi.
Jalkapallon maailmanmestaruuskilpailut 1938
Ensimmäinen kierros
Kuuban tavoin turnaukseen ilman karsintoja selviytyi Alankomaiden Itä-Intia. Sen joukkue oli koottu yksinomaan Jaavan saarella asuvista pelaajista. Alankomaiden Itä-Intian taso oli kuitenkin kaukana maailman kärkimaista ja aikakauden huippumaihin kuulunut Unkari voitti ottelun voimiaankin säästellen maalein 6-0.
Turnauksen mestarisuosikki Italia sen sijaan joutui koville ensimmäisen kierroksen ottelussaan Norjaa vastaan. Asbjørn Halvorsenin valmentama Norjan joukkue tiedettiin hyväksi, se oli vuoden 1936 Berliinin olympiaturnauksessa saavuttanut pronssimitalit ja se oli kyennyt tasaväkisiin koitoksiin Euroopan huippumaita vastaan. Ottelu muodostui jännitysnäytelmäksi, Italia meni heti alussa johtoon ja hurjan painostuksen jälkeen norjalaiset tasoittivat ottelun 83. minuutilla. Ottelu eteni jatkoajalle, missä Italian Silvio Piola onnistui viimeistelemään jatkoajan ainoaksi jääneen osuman. Vuoden 1938 MM-turnauksen jälkeen Norja jäi vuosikymmeniksi maailman huippumaiden varjoon. Saksa Miehitti Norjan vuonna 1940 ja norjalaiset julistivat protestiksi urheilun boikottiin.
Brasilia ei vielä lukeutunut turnauksen suosikkeihin, mutta se oli saavuttamassa jo huippumaita. Brasilia oli osallistunut myös kahteen aiempaan MM-turnaukseen, mutta Ranskan kisoissa sillä oli ensimmäistä kertaa mukana paras mahdollinen joukkue. Turnauksen ensimmäisellä kierroksella Brasilia kohtasi Puolan. Ottelusta tuli kahden pelaajan näytös, Puolan Ernst Wilimovski ja Brasilian Leônidas hallitsivat kenttätapahtumia. Varsinainen peliaika päättyi tasatulokseen 4-4 ja ottelua jatkettiin jatkoajalla, missä Leônidas viimeisteli kaksi ja Wilimovski yhden osuman. Brasilia eteni kahdeksan parhaan joukkoon.
Turnauksen isäntämaa Ranska ei vielä lukeutunut maailman huippumaihin. Se kohtasi Pariisissa pelatussa avausottelussaan Belgian. Ranska siirtyi ottelussa johtoon jo 40 sekunnin pelin jälkeen ja johto piti loppuun asti, Ranska voitti maalein 3-1. Tšekkoslovakian joukkue oli yksi aikakauden vahvimmista. Se joutui kuitenkin ensimmäisen kierroksen ottelussaan tiukoille Alankomaita vastaan ja ottelu venyi jatkoajalle, mistä tšekkoslovakialaiset lopulta etenivät odotetusti jatkoon 3-0 voitolla.
Puolivälierät
Ruotsi pääsi pelaamaan avausottelunsa vasta toisella kierroksella, missä se sai vastaansa Kuuban. Ruotsalaisilla ei ollut ottelussa suuriakaan vaikeuksia, eikä voittajasta ollut missään vaiheessa epäselvyyttä. Ruotsi eteni välieriin 8-0 voitolla. Myöskään Unkari ei antanut puolivälieräottelussa Sveitsille juuri mahdollisuuksia, vaikka loppulukemat pysyivätkin tasaisina Sveitsin sitkeän puolustuksen ansiosta.
Tšekkoslovakia ja Brasilia sen sijaan kamppailivat välieriin pääsystä tapahtumarikkaan ottelun ja jatkoonmenijä selvisi vasta uusintaottelun jälkeen. Joukkueiden väliset ottelut on tunnettu Bordeaux'n taisteluna, jossa keinoja ei kaihdettu. Brasilialaiset yrittivät kaikin keinoin saada pidettyä Tšekkoslovakian Oldrich Nejedlý aisoissa. Brasilian Zeze ajettiin kentältä jo 11 minuutin kohdalla tämän potkaistua Nejedlýä, mutta otteet kentällä vain kovenivat. Väkivaltaiseksi muuttuneen ottelun ensimmäisellä puoliajalla ajettiin ulos vielä kaksi brasilialaista ja yksi tšekkoslovakialainen pelaaja. Maalejakin tehtiin, ensin Brasilian Leônidas siirsi brassit taukojohtoon, mutta toisella puoliajalla Nejedlý tasoitti rangaistuspotkusta. 1-1 jäi myös ottelun lopputulokseksi. Nejedlý mursi ottelussa jalkansa ja Tšekkoslovakian maalivahti František Plánička kätensä. Joukkueet kohtasivat toisensa jälleen uusintaottelussa kahden päivän kuluttua, mutta kokoonpanot olivat täysin erilaiset kuin ensimmäisessä ottelussa; Brasilia vaihtoi otteluun yhdeksän ja Tšekkoslovakia viisi. Brasilia oli niin varma voitostaan, että osa pelaajista oli jo lähetetty Marseilleen odottamaan välieräottelua. Tällä kertaa keskityttiin enemmän pelaamiseen ja nähtiin hyvää jalkapalloa. Ensimmäisen maalin teki Vlastimil Kopecký ensimmäisellä puoliajalla. Toisella puoliajalla brasilialaisten taito osoittautui kuitenkin Tšekkoslovakialle liian kovaksi. Leônidas iski maalin 57. ja Roberto 62. minuutilla ja veivät brassit johtoon, joka säilyi ottelun loppuun saakka.
Isäntämaa Ranska kohtasi Pariisissa omassa puolivälieräottelussaan pahimman mahdollisen vastustajan Italian. Ranskassa eläteltiin kuitenkin toiveita välieriin selvitymisestä. Koska molempien joukkueiden pelipaidan väri oli sininen, toisen oli vaihdettava. Arvonnan perusteella Italian oli vaihdettava ja se pelasi ottelunsa mustissa paidoissa, mikä kytkeytyi vahvasti fasistien mustaan tunnusväriin. Mustapaitaiset italialaiset joutuivat vihamielisen kotiyleisön hampaisiin. Ottelun alussa Italia siirtyi johtoon 9. minuutilla, mutta kotiyleisön riemuksi Ranska onnistui tasoituksessa heti perään. Ensimmäisellä puoliajalla ei enempää maaleja nähty. Toisella puoliajalla Italian Silvio Piola iski kaksi maalia ja tämän jälkeen italialaiset puolustivat johtoaan taitavasti ja aina tilaisuuden tullen onnistuivat rakentamaan vaarallisia vastahyökkäyksiä. Ranska ei enää kyennyt maalintekoon ja Italia eteni 3-1 voitolla välieriin. Ranskan putoaminen turnauksesta tarkoitti myös sitä, että ensimmäistä kertaa MM-turnauksen historiassa maailmanmestaruutta ei voita isäntämaa.
Välierät
Puoli-ilmaiseksi välieriin selvinnyt Ruotsi kohtasi Pariisissa pelatussa välierässä Unkarin. Unkari oli myös päässyt välieriin helpohkosti, mutta Ruotsin selviytyminen välieriin vain yhden ottelun pelanneena on yksi MM-historian erikoisuuksista. Ruotsalaiset olivat kuitenkin ennakkoasetelmien mukaan selvästi Unkaria heikompi joukkue, eikä heidän voittoonsa juuri uskottu. Ruotsi meni ottelussa johtoon jo ensimmäisellä minuutilla Arne Nybergin viimeistelemällä maalilla, mutta lopulta Ruotsilla ei juuri ollut mahdollisuuksia Unkaria vastaan. Ruotsalaiset eivät kyennet pysäyttämään Unkarin György Sárosin ja Gyula Zsengellérin muodostamaa huippukaksikkoa ja Unkari karkasi jo ensimmäisellä puoliajalla kahden maalin johtoon. Toisella puoliajalla Unkari viimeisteli loppulukemiksi 5-1. Kenttätapahtumiin nähden maaliero olisi voinut olla suurempikin. Unkari selviytyi ensimmäistä kertaa MM-finaaliin ja sen tie sinne oli ollut suhteellisen helppo.
Toinen välieräottelu pelattiin Marseillessa Italian ja Brasilian välillä. Brasilialaiset pelasivat ennen ottelua psykologista peliä ja lähettivät jo Italian valmentajalle Vittorio Pozzolle pääsylipun finaaliin. Brasilia ei peluttanut ottelussa myöskään tähtipelaaja Leônidasa ja selitys kuului että häntä säästellään finaaliin, vaikka tämä oli tosiasiassa loukkaantunut. Todellisuus oli kuitenkin toinen, eikä brassien dominointia ottelussa nähty, pikemminkin päinvastoin. Ensimmäinen puoliaika päättyi maalittomana, mutta toisen puoliajan alussa alkoi tapahtua. Italia siirtyi Gino Colaussin maalilla johtoon 51. minuutilla. Pian tämän jälkeen sama mies oli uudelleen maalipaikassa, mutta hänet kaadettiin rangaistuspotkun arvoisesti. Giuseppe Meazza siirsi pilkulta Italian kahden maalin johtoon. Brasilian Romeu kaunisteli loppulukemiksi 2-1 ottelun 87. minuutilla. Italia eteni loppuotteluun, kuten se oli tehnyt kotikisoissaan neljä vuotta aiemminkin ja Brasilialla oli edessään pronssiottelu Ruotsia vastaan.
Pronssiottelu
Turnauksen pronssiottelu pelattiin Bordeaux'ssa Ruotsin ja Brasilian välillä. Brasilialle pronssiotteluun joutuminen oli suurempi pettymys kuin Ruotsille. Ruotsalaiset siirtyivätkin ensimmäisellä puoliajalla kahden maalin johtoon, mutta Brasilia kuitenkin kokosi itsensä ja voitti ottelun maalein 4-2. Leônidas viimeisteli kaksi maalia ja varmisti itselleen turnauksen maalikuninkuuden. Pronssimitalit eivät olleet brasseille sitä mitä he olivat kisoista tulleet hakemaan, mutta turnaus osoitti sen, että jalkapallomaailman huipulle oli tullut uusi maa.
Loppuottelu
Loppuottelun pelipaikkana oli Pariisin Stade Olympique de Colombes. Italia eteni loppuotteluun tällä kertaa tyylikkäästi, toisin kuin oli käynyt neljä vuotta aiemmin, ja kokonaan urheilullisin ansioin, eikä italialaisten kykyjä enää käynyt kiistäminen. Italialla oli riveissään neljän vuoden takaisista maailmanmestareista enää Giuseppe Meazza ja Giovanni Ferrari, sekä varamiehenä ollut Eraldo Monzeglio. Eteläamerikkalaistaustaiset pelaajat olivat jättäneet fasistisen Italian ja palanneet Etelä-Amerikkaan, sillä heitä oli uhannut lähetys Abessinian sotaan.
Italian loppuotteluvastustaja Unkari oli edennyt loppuotteluun helpomman kaavan mukaan kuin Italia. Suurimpana tähtenään Unkarilla oli György Sárosi, minkä myös Italian valmentaja Vittorio Pozzo oli huomioinut. Hän asetti Sárosin vartijaksi Miguel Andreolon, jonka tehtävänä oli estää Sárosin aikeet. Loppuottelusta muodostui kahden aikakauden huippujoukkueen näytös. Italia oli ottelun alussa askeleen unkarilaisia edellä ja se siirtyi. Gino Colaussin maalilla johtoon ottelun 6. minuutilla. Unkarin Pál Titkos tasoitti ottelun pian tämän jälkeen, mutta Silvio Piola siirsi Italian taas johtoon ottelun 16. minuutilla. Johtonsa turvin Italia alkoi panostaa vastahyökkäyksiin, mikä toi tulosta vielä ennen puoliaikaa Colaussin iskiessä taukotilanteeksi 3-1. Italian kahden maalin taukojohto tiesi sitä että Unkarin oli hyökättävä riskeistä välittämättä, Italian keskittyessä puolustamaan. Sárosi nosti Unkarin toiveita kaventamalla 70 minuutilla, mutta Italian Piola murskasi unkarilaisten haaveet mestaruudesta viimeistelemällä loppulukemiksi 4-2 ottelun 82. minuutilla.
Italia saavutti Ranskan MM-turnauksessa toisen perättäisen maailmanmestaruutensa. Pitkään oli liikkellä huhuja, jonka mukaan Mussolini olisi ennen finaalia uhannut Italian pelaajia ankaralla rangaistuksella, mikäli voittoa ei tulisi. Viestin todenperäisyydestä ei ole takeita, mutta sillä tuskin olisi ollut muuta kuin kuvaannollista merkitystä. Unkarilaiset olivat kuitenkin myös kuulleet mahdollisesta uhkauksesta ja Antal Szabó totesi unkarilaisten pelastaneen italialaispelaajat. Miten tahansa asianlaita onkin, selkein tosiasia oli, että Italia oli vuosikymmenen todellinen mahtimaa kansainvälisessä jalkapallossa. Italian joukkue oli nuori, mutta koskaan ei selvinnyt miten he olisivat jatkossa pärjänneet kansainvälisillä kentillä; neljän vuoden päästä maailmanmestaruudesta ei pelattu toisen maailmansodan keskeyttäessä kansainvälisen jalkapallotoiminnan.
Maalintekijä
Brasilian Leônidas oli turnauksen paras maalintekijä seitsemällä maalillaan. Kaikkiaan turnauksessa tehtiin 84 maalia ja yhteensä 42 pelaajaa onnustui maalinteossa. Eniten maaleja turnauksessa teki Unkarin joukkue, joka onnistui maalinteossa 15 kertaa.
Chía (Kolumbia)
Chía on Kolumbian kunta, joka sijaitsee Cundinamarcan departementissa Andeilla. Chía kuuluu lauhkean ilmaston vyöhykkeeseen. Se sijaitsee kymmenen kilometrin päässä Bogotán pohjoisosista. Lähellä sijaitsevia kuntia ovat Tenjo, Tabio, Cajicá ja Cota. Se perustettiin vuonna 1537. Chía viittaa muisca-kansan kieleen ja se tarkoittaa kuuta. Chíassa laskettiin vuonna 2015 olevan 126 647 asukasta. Valtaosa Chían asukkaista on alle 40-vuotiaita. Enemmistö asukkaista on naisia.
Talous
vasen|pienoiskuva|Chían keskus Maanviljely oli pitkään Chían pääelinkeinoja. Teollisuus- ja palvelussektorit ovat kuitenkin syrjäyttämässä perinteistä elinkeinoa. Sijaintinsa vuoksi Chíalla on läheiset yhteydet Bogotáan. Tulevaisuudessa yhteistyön arvioidaan lisääntyvän merkittävästi.
Nähtävyydet
Chíassa sijaitsee vuonna 1903 rakennettu keskiaikaistyylinen linna (Castillo Marroquín). Presidentti José Manuel Marroquín vietti aikaa linnassa ja useat muut presidentit käyttivät linnaa loma-asuntonaan. Chíassa on myös historiallinen la Caron rautatieasema ja siirtomaa-ajalla rakennettu silta (Puente del Común), joka julistettiin kansalliseksi monumentiksi vuonna 1967. Sabanan alueen keskusyliopisto (Universidad de La Sabana sijaitsee Chíassa.
Pavle
thumb|Pavle vuonna 2005.
Pavle (11. syyskuuta 1914 – 15. marraskuuta 2009) oli ortodoksisen kirkon pappi, joka toimi Serbian patriarkkana vuodesta 1990 kuolemaansa saakka.
Hän syntyi Kućancin kylässä Itävalta-Unkarissa, nykyisen Kroatian alueella, Stefan ja Ann Stojčevićin pojaksi ja sai kasteessa nimen Gojko. Hän kävi kimnaasia Belgradissa ja opiskeli seminaarissa Sarajevossa. Toisen maailmansodan hän oli paossa Ovčarin luostarissa. Sodan jälkeen hän työskenteli rakennusmiehenä, mutta huonon terveytensä vuoksi meni luostariin vuonna 1946 ja otti nimen Pavle.
Ateenassa suorittamiensa opintojen jälkeen Pavle nimitettiin Rasin ja Prizrenin piispaksi 1957. Tässä asemassa hän oli 33 vuotta, kunnes hänet valittiin patriarkaksi 1990.
Pavlella oli yhteyksiä Serbian ja Serbitasavallan johtoon Jugoslavian hajoamissotien aikana, mutta vuonna 1997 hän otti osaa mielenosoituksiin hallitusta vastaan ja vaati vuonna 2000 Miloševićin eroa.
Pavle oli kaksi viimeistä elinvuottaan Belgradissa sotilassairaalassa.
FK Karpaty Lviv
FK Karpaty Lviv on ukrainalainen jalkapalloseura Lvivin kaupungista. Seura on perustettu vuonna 1963. Se pelasi kaikki Ukrainan liigan kaudet Neuvostoliiton hajoamisen jälkeen maansa pääsarjatasolla ennen kuin putosi kauden 2003–2004 jälkeen. Seura kuitenkin nousi takaisin pääsarjatasolle kaudeksi 2006–2007 sijoituttuaan toiseksi korkeimmalla tasolla toiseksi. Ukrainan liigassa sen paras sijoitus on kolmas. Seurassa on kuitenkin päästy myös mestaruuksien makuun, koska se on voittanut Neuvostoliiton cupin vuonna 1969 ja Ukrainan cupin loppuottelussa se oli vuosina 1993 ja 1999. Cupin voittojen seurauksena seura on päässyt osallistumaan sekä Cup-voittajien cupiin, että UEFA Cupiin. Seuran kotistadion on melko suuri ja sinne mahtuu lähes kolmekymmentätuhatta katsojaa. Suomalaisille seurasta on tuttu ainakin Edward Anyamkyegh, joka pelaa seinäjokelaisessa Sepsi-78:ssa ja on pelannut myös Kuopion Palloseurassa.
Tekstiili
Tekstiili on materiaali, joka on valmistettu luonnonkuidusta tai tekokuidusta esimerkiksi kutomalla, neulomalla, virkkaamalla tai huovuttamalla.